Staatsrede 2017: LP’s in die Nasionale VergaderingDA-LP’s in die parlement (Foto: ANA) LP’s van die Demokratiese Alliansie het Donderdagaand hul plekke in die Nasionale Vergadering ingeneem met swart vlae in die hande met die woorde, “Onthou die Esidimeni 94” daarop. Die vlae verwys na die sterftes van minstens 94 psigiatriese pasiënte wat gesterf het toe hulle van die Life Esidimeni-kliniek oorgeplaas is na ongelisensieerde fasiliteite in Gauteng. LP’s van die Ekonomiese Vryheidsvegters het oudergewoonte in hul rooi oorpakke singende opgedaag terwyl mede-LP’s hulle sit en toekyk het. Pres. Jacob Zuma sal na verwagting om 19:00 met sy staatsrede begin in die gesamentlike sitting van die Nasionale Vergadering en Nasionale Raad van Provinsies. LP’s, diplomate, gaste en verslaggewers moes reeds teen 18:00 hul sitplekke ingeneem het. Volg die verrigtinge regstreeks hier